André Schürrle

André Horst Schürrle (sündinud 6. novembril 1990 Ludwigshafen am Rheinis) on endine Saksamaa jalgpallur, kes mängis mitmes Saksamaa, Inglismaa ja Venemaa klubis ning Saksamaa jalgpallikoondises ründajana.

Augustis 2009 tegi Schürrle tegi debüüdi Saksamaa Bundesligas klubi 1. FSV Mainz 05 koosseisus. 2011. aastal kolis Schürrle Leverkuseni Bayerisse, sõlmides klubiga lepingu viieks aastaks.

25. juunil 2013 teatas Londoni Chelsea Schürrle ostmisest. Inglismaa Premier League'is mängis Schürrle poolteist aastat enne üleminekut Wolfsburgi. 2016. aastal liitus ta Dortmundi Borussiaga. Hooajal 2018–2019 mängis ta Dortmundi Borussiast laenul Fulhamis ja hooajal 2019–2020 Moskva Spartakis.

Koondisekarjäär 
Debüüdi Saksamaa rahvuskoondises tegi Schürrle 17. novembril 2010 sõprusmängus Rootsi vastu. Samas mängus tegi oma debüüdi ka Mario Götze. Schürrle ja Götze oli esimesed Saksamaa rahvuskoondislased, kes olid sündinud pärast Saksamaa taasühinemist.

Esimese värava lõi Schürrle rahvuskoondises 29. mail 2011 sõprusmängus Uruguay vastu.

Ta kuulus Saksamaa koondisse 2012. aasta Euroopa meistrivõistlustel, kus ta tegi kaasa kahes mängus: 17. juunil viimases alagrupimängus Taani vastu, kus ta tuli mängu vahetusest, ja 22. juunil veerandfinaalimängus Kreeka vastu, kus ta alustas algkoosseisus.

Ta kuulus Saksamaa koondisse 2014. aasta maailmameistrivõistlustel, mil Saksamaa tuli maailmameistriks. 30. juunil toimunud kaheksandikfinaalimängus Alžeeriaga pääses ta mängu teise poolaja alguses ning lõi lisaaja teisel minutil mängu avavärava."Germany 2–1 Algeria". BBC Sport. 30.06.2014. Vaadatud 29.5.2017 8. juulil toimunud poolfinaalmängus võideti Brasiiliat 7:1. Schürrle lõi teisel poolajal Saksamaa kaks viimast väravat."Brazil 1–7 Germany". BBC. 8.7.2014. Vaadatud 29.5.2017 13. juulil toimunud finaalmängus tuli ta mängu 31. minutil vahetusest Christoph Krameri asemele. Lisaaja teisel poolel andis ta Götzele väravasöödu, kelle värav tõi Saksamaale 1:0 võidu ja maailmameistritiitli."Germany 1–0 Argentina". BBC Sport. 13.7.2014. Vaadatud 29.5.2017

Ta kuulus Saksamaa koondisse ka 2016. aasta Euroopa meistrivõistlustel Prantsusmaal.

 Saavutused 
Chelsea
Premier League: 2014–15
Football League Cup: 2014–15
Wolfsburg
DFB-Pokal: 2014–15
DFL-Supercup: 2015
Borussia Dortmund
DFB-Pokal: 2016–17

 Viited 

 Välislingid 

 Ametlik koduleht

Kategooria:Saksamaa jalgpallurid
Kategooria:1. FSV Mainz 05 mängijad
Kategooria:Leverkuseni Bayeri mängijad
Kategooria:Chelsea FC mängijad
Kategooria:VfL Wolfsburgi mängijad
Kategooria:Dortmundi Borussia mängijad
Kategooria:Fulham FC mängijad
Kategooria:Moskva Spartaki jalgpallurid
Kategooria:Bundesliga mängijad
Kategooria:Premier League'i mängijad
Kategooria:Sündinud 1990